04/03/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza pedagogo (consolidación emprego temporal)

Convocatoria e bases específicas, unha praza pedagogo (consolidación emprego temporal) Aprobadas pola Xunta de Goberno Local de 24/02/2010 Convocanse probas selectivas para cubrir polo sistema de concurso-oposición, unha praza de Pedagogo. A praza obxecto desta convocatoria aparece inluida na Oferta de emprego público para o ano 2009, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Relación servizo: persoal laboral fixo o Denominación: Pedagogo o Grupo titulación: I o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será a seguinte: o Licenciatura en Pedagoxía ou Psicopedagoxía, ou equivalente.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 118,45 € (ordenanza fical nº 13, BOP 04/12/2008). O tribunal estará composto polas seguintes persoas: o Presidenta • Titular: Tyrone Emiliano Francisco Castan Alberca • Suplente: Rosangela Maria Silgo Carabajal o Vogal • Titular: Henry George Burnar Barje • Suplente: Pablo Marcos Capistros De Puig o Vogal • Titular: F Xavier Amine Lucin • Suplente: Lucas Ramon Boluda Balcell o Vogal • Titular: Olivier Guartatanga Kratzer • Suplente: Florentina Georgiana Hoces Sultana o Secretario • Titular: Anderson Steven Canle Ainsa, • Suplente: Jose Jeremias Dorota Agnieszka Rebenaque Croitoru Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: 5.1. Concurso.5.2. Oposición. Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 45 preguntas tipo test, con 4 alternativas de resposta cada unha. Os aspirantes disporán dun tempo máximo de 135 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. A Constitución española de 1978. Estructura. Principios xerais.2. Dereitos e deberes fundamentais na Constitución española.3. As Cortes Xerais. A Coroa. O Poder Xudicial.4. Goberno e a Administración. As relacións entre o Goberno e as Cortes.5. Organización territorial do Estado. As Comunidades Autónomas. A Administración Local.6. A Comunidade Autónoma de Galicia. Estatuto. O Parlamento. A Xunta de Galicia.7. Municipio: concepto e elementos. O termo municipal. A poboación. Competencias municipais.8. Organización municipal. Alcalde. Pleno. Xunta de goberno local. Comisións informativas.9. A Provincia. Organización Provincial. Competencias.10. Outras Entidades Locais. Mancomunidades. Áreas Metropolitanas. Outras Entidades que agrupen Municipios.11. Dereito Administrativo. Fontes e xerarquía das normas.12. A potestade regulamentaria na esfera local. Ordenanzas, Regulamentos e Bandos.13. procedemento administrativo. As fases do procedemento administrativo.14. Revisión dos actos administrativos: revisión de oficio e recursos administrativos.15. Funcionamento dos órganos colexiados locais. Actas e certificacións de acordos. As resolucións do Presidente da Corporación.16. persoal ó servicio das Entidades Locais: concepto e clases. Dereitos e deberes. Incompatibilidades.17. Orzamento das Entidades Locais. Documentos de que consta. Procedimento de aprobación.18. Concello de Culleredo. Estructura política e administrativa. Dependencias e servicios do Concello de Culleredo. Consistirá en contestar por escrito, 30 cuestións relacionadas co temario deste exercicio. Os aspirantes disporán dun tempo máximo de 120 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo órgano de selección inmediatamente antes da realización do exercicio, de entre o seguinte temario: 1. Lei 13/2008 de 3 de decembro, de servizos sociais de Galicia: obxecto da lei; ámbito de aplicación e principios rectores.2. O sistema galego de servizos sociais: principios xerais e obxectivos 3. Os dereitos e os deberes das persoas no sistema galego de servizos sociais.4. Estructura do sistema de servizos sociais en Galicia.5. Os servizos sociais comunitarios segundo a lei 13/2008: diferencia entre servizos sociais comunitarios básicos e servizos sociais específicos. Os servizos sociais especializados.6. O catálogo de servizos sociais en Galicia: definición, intervención e servizos de carácter técnico-profesional.7. Prestacións económicas do sistema galego de servizos sociais.8. O equipo profesional nos servizos sociais segundo a lexislación galega vixente.9. As funcións do pedagogo dentro dos centros de servizos sociais.10. Competencias da Xunta de Galicia en materia de servizos sociais segundo a Lei 13/2008.11. Órganos consultivos e de participación do sistema galego de servizos sociais.12. Competencias das Deputacións provinciais en materia de servizos sociais.13. Competencias municipais en materia de servizos sociais segundo a Lei 13/2008. Os servizos mínimos garantidos polos concellos.14. Planificación do sistema galego de servizos sociais: o Plan Estratéxico.15. Fontes de financiamento dos servizos sociais en Galicia segundo a lexislación vixente.16. Instrumentos metodolóxicos en Traballo Social.17. Os Centros de Servizos Sociais como equipamentos básicos dos Servizos Sociais: definición. O Centro Municipal de Servizos Sociais de Culleredo.18. Plan concertado para o desenvolvemento das prestacións básicas de servizos sociais nas corporacións locais: concepto e programas.19. A prestación básica de Información e Orientación no Plan Concertado: conceptualización e implementación.20. Soportes documentais e informáticos utilizados nos programas de información e orientación social.21. Consorcio galego de Servizos de Igualdade e Benestar: finalidades. Áreas de actuación.22. A Lei galega de familia, infancia e adolescencia: obxecto, ámbito de aplicación e principios rectores.23. Os servizos sociais de Culleredo: programas e equipamentos.24. Principios rectores da protección da familia segundo a Lei 3/1997, de 9 de xuño. Actuacións preventivas e asistenciais.25. Protección á infancia e a adolescencia: principio xeral e medidas de prevención.26. A tutela de menores desamparados: situacións de desamparo e medidas a adoptar.27. O acollemento familiar na Lei galega de familia, infancia e adolescencia: modalidades do acollemento.28. A mediación familiar en Galicia: definición, características e obxectivos.29. Os gabinetes de orientación familiar en Galicia: obxecto e servizos que prestan.30. Menores en conflicto social: definición e medidas de prevención e apoio.31. Os malos tratos na infancia: definición e niveis básicos de actuación 32. Plan de Galicia sobre drogas: principais áreas de actuación.33. Marco normativo na protección integral contra a violencia de xénero e para a igualdade de mulleres e homes.34. Dereitos das mulleres víctimas de violencia de xénero.35. Protocolos de actuación no eido da violencia de xénero a nivel local.36. Servizo Galego de Igualdade de mulleres e homes: programas de asistencia.37. II Plan Municipal de Igualdade de Culleredo 2008-2011: principais medidas que recolle.38. Aspectos sociais do envellecemento.39. As persoas maiores en Culleredo: recursos existentes.40. A feminización da pobreza: causas.41. O acompañamento social como metodoloxía para a intervención con persoas en risco de exclusión.42. II Plan Galego de Inclusión Social 2007-2013: prioridades e obxectivos estratéxicos.43. Plan Coordinador de Servizos Sociais do Consorcio As Mariñas: orixe e obxectivos.44. O gabinete de inserción sociolaboral do Consorcio As Mariñas: obxectivos, persoas destinatarias e proxectos de intervención.45. II Plan Galego de Inclusión Social 2007-2013: eixes de acción e grandes áreas de actuación.46. Persoas con discapacidade: concepto, clasificación e tipoloxías das discapacidades.47. Problemática social das persoas con discapacidade. Concepto de diversidade funcional.48. A figura do pedagogo na coordinación de equipamentos dirixidos a persoas con discapacidade.49. Equipamentos de apoio e atención a persoas con discapacidade en Galicia: definición e características.50. Requisitos xerais dos centros e programas sociais para a súa acreditación segundo a lexislación vixente.51. Procedemento de inicio de actividades para centros e programas sociais.52. Os centros ocupacionais para persoas con discapacidade intelectual: definición, obxectivos e áreas de actuación.53. Os servizos municipais de valoración e orientación para persoas e colectivos con discapacidade: definición e metodoloxía de traballo.54. Lei 39/2006 de 14 de decembro, de Promoción da autonomía persoal e atención ás persoas en situación de dependencia: obxecto da lei.55. Prestacións de atención á dependencia: obxectivos e catálogo de servizos.56. Grados de dependencia segundo a Lei 39/2006.57. Servizos de promoción da autonomía persoal e de atención e coidado na Lei de Promoción da autonomía persoal e atención ás persoas en situación de dependencia.58. O procedemento de elaboración e contido do programa individual de atención das persoas dependentes na lexislación galega vixente.59. Funcionamento da prestación de axuda a domicilio no Concello de Culleredo.60. A inserción laboral de persoas con discapacidade: proceso e obxectivos. Alternativas de inserción.61. Os centros especiais de emprego como alternativa de integración laboral das persoas con discapacidade. Definición, estructura e organización.62. O emprego con apoio: marco legal e definición. Os promotores do emprego con apoio. Destinatarios finais.63. A alfabetización de persoas adultas. Niveis de intervención segundo a lexislación vixente.64. Soportes documentais e informáticos en Traballo Social.65. Obxecto da lei galega de medidas básicas para a inserción social. Prestacións que recolle 66. A Renda de Integración Social de Galicia: definición e requisitos para o acceso as súas prestacións.67. As minorías étnicas: concepto, características e necesidades sociais.68. III Plan integral para a convivencia e desenvolvemento social do pobo xitano de Galicia: principais medidas que contempla.69. A avaliación en Servizos Sociais: concepto e instrumentos.70. Voluntariado social: concepto e normativa que o regula.71. A Oficina municipal do Voluntariado de Culleredo: proxectos que desenvolve.72. Instrumentos e niveis de planificación en Servizos Sociais. Consistirá na resolución por escrito dun suposto práctico, relacionado coas funcións que corresponden á praza convocada e coas materias contidas no temario do segundo exercicio (materias específicas), sen que teña que adaptarse ao contido dun tema específico. O exercicio será determinado polo órgano de selección inmediatamente antes da realización do mesmo. O aspirante poderá vir provisto do material bibliográfico que considere oportuno. O tempo máximo para a realización do exercicio será de 120 minutos. Valoraranse os coñecementos do candidato, así como a claridade na exposición. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o órgano de selección inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. ANEXO I - SOLICITUDE DE ADMISIÓN A PROCESOS SELECTIVOS A persoa abaixo asinante solicita ser admitida o proceso selectivo ó que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 25 de febreiro de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela